Kuradi vihale ajab, maivõi, raisk! Maailmas on nii palju ilusat pesu ja MITTE ÜKSKI NEIST ILUSATEST PESUDEST EI SOBI MULLE! Kui varem oli ilusa ja mugava pesu leidmine raske, siis pärast rasestumist, sünnitamist ja imetamist on mu korv veel ühe numbri võrra suurem ja nüüd on pesu leidmine ilmvõimatu! Ma lihtsalt ei saa aru nendest mimmidest, kes oma rindu muudkui suurendavad ja suurendavad ja ikka rahul pole. Ma võtaks vabalt kaks suurust väiksema rinnad ja ka siis oleks veel tissi küll ja küll.  Pekki, maivõi lihtsalt! Ja sellegipoolest pidin ma täna Bon-Boni minema ja pool tundi niuksuma ja ennast veel ka proovikabiinis frustreerima. No vähemalt oli Taunol, kes just siis helistas, kui ma tiss paljas ja silm punnis pesu proovisin, väikene õhtune (telefoni)erootikaminut. Mõnel veab niigi palju!